ગામે ગામ સરકારી તિજોરીના પૈસે સરકાર ફોટો ફંકશન કરે છે, પણ ખેડૂતોના હિતમાં તેમને ખેત પેદાશોના ભાવો આપતા નથી. ગુજરાતમાં કપાસ, મગફળી સહિતના પાકો પકવતા ખેડૂતોને ખેત પેદાશોના ભાવ ન આપી ભાજપ સરકારે ભારોભાર અન્યાય કર્યો છે. બિયારણ-ખાતરના કાળાબજાર થાય છે. ખેડૂતોને મોંઘી વીજળી અપાય છે. ખેડૂત વિરોધી ભાજપ સરકાર ખેડૂતોની જમીન ખૂંચવી લેવા માંગે છે. રાજય સરકાર પાણીનો જથ્થો હોવા છતાં નાગરિકોને પીવાના પાણી આપવામાં સંપૂર્ણ નિષ્ફળ ગઈ છે. રાજયમાં ખેતીની જમીન ઘટી રહી છે તેમ છતાં ઉત્પાદન અને આવકમાં વધારાના આભાસી ચિત્રો પ્રજા સમક્ષ ગુજરાત સરકાર મૂકે છે. જે રીતે મોંઘવારી વધે છે તે રીતે ખેડૂતોને ટેકાના ભાવ મળે છે ખરાં? ખેડૂતોની આવક વધી છે અર્થતંત્ર મજબૂત બન્યાની વાતો કરીને એક ભ્રામકતા ઊભી કરનાર ભાજપ સરકારને લોકો ઓળખી ચૂકયા છે.